Tveir fullorðnir menn voru handteknir vegna slagsmála og óláta á veitingastað í Borgarnesi um sl. helgi og gistu þeir fangageymslur lögreglunnar þar til þeir voru orðnir viðræðuhæfir . Að sögn lögreglu stendur til að koma mönnum þessum í skemmtanabann , enda hafa þeir ítrekað verið til vandræða , eru ekki í húsum hæfir og öllum til ama og leiðinda á skemmtunum . Alls urðu átta umferðaróhöpp í umdæminu í liðinni viku , öll án teljandi meiðsla . Tveir ökumenn voru teknir fyrir akstur undir áhrifum fíkniefna .